Isa, meil on nii palju, mille eest Sind kiita ja tänada!
Issand, ma tänan Sind täna Su väe ja Su tõotuse eest!
Ma tänan Sind Su headuse eest! Sa oled hea Jumal!
Issand, Sa oled hea ja Sa teed head, nagu Taavet ütles.
Tänud Sulle, et tegutsed ka täna inimeste südameis ja eludes,
mistõttu palun, et Su sõna võiks ka täna tuua elu
inimeste eludesse ja südameisse.
Me kiidame ja täname Sind, Jeesuse nimel, aamen.
Aamen.
"Pidage seda lausa rõõmuks!"
Kõnelen täna Jaakobuse 1-peatükist,
võttes läbi kogu selle peatüki.
Esimene salm algab sellega, kuidas Jaakobus tutvustab end:
"Jaakobus, Jumala ja Issanda Jeesuse Kristuse sulane,
saadab tervitusi kaheteistkümnele hajali asuvale suguharule.
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate, et te usu läbikatsumine teeb teid kannatlikuks.
Aga kannatlikkus olgu täiuslik,
et te oleksite täiuslikud ja terviklikud ega oleks teis midagi vajaka."
Rääkisin teile varem ühest pastorite väikesest konverentsist
Kohtasin seal ühte pastorit,
kellega koos käisime aastaid tagasi ühes Piiblikoolis Uus-Meremaal.
Ta nimi on Mark
ja 30 aastat tagasi me käisime Sri Lankal koos.
Nii et me naersime asjade üle, mis selle reisi ajal juhtusid.
Üks kordi oli see, kui pidime pastori juurde õhtusöögile minema.
Kõndisime pimedas ja ajasime omavahel juttu,
kui ta korraga oli kadunud.
Sain korraga aru, et räägin iseendaga
ja siis kuulsin ühte häält oma selja tagant.
Läksin tagasi ja sain aru, et Mark oli kukkunud
keset tänavat olevasse vee äravoolu süvendisse.
Tagantjärgi ajas see meid naerma, kuid tookord küll mitte.
See Jaaobuse salm räägib ka
erinevatesse katsumustesse sattumisest.
See pole Jumala tahe, et langeksid mõnda suurde auku.
Küll aga tahab Jumal,
et oleksid tuttav ülespidi kukkumises peituva väega,
millest räägib ka Hillsongi uus laul "Touch the Sky" e "Puuduta taevast".
Piibel ütleb, et need kukkumised on meie proovilepanekuks
ja läbikatsumiseks.
Mitte selleks, et kukkuda kuhugi auku,
vaid tõsta sind üles,
et võiksid kogeda kõikväelise Jumala väge ja tõotusi.
Nii et kui Piibel räägib raskuste rõõmuks pidamisest,
siis mitte katsumustest, et sind maha suruda,
vaid selleks, et panna sind lendama.
Need pole katsumused, mis sind nõrgemaks teevad,
vaid mis hoopis tugevdavad sind.
Inimloomus püüab vältida katsumusi ja proovilepanekuid.
Need ilmselgelt ei meeldi meile.
Ma ei usu, et me peakski kunagi neid avalisüli ootama,
küll aga peaks me rõõmustuma neist, kui mõistame,
mida Jumal nende kaudu me eludes korda tahab saata.
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate, et te usu läbikatsumine teeb teid kannatlikuks.
Aga kannatlikkus olgu täiuslik, et te oleksite täiuslikud ja terviklikud
ega oleks teis midagi vajaka."
See kõik on puhas rõõm!
Jaakobuse 1:12 ütleb laiendatud piiblitõlkes järgmist:
"Igaüks, kes läheb katsumusele vastu pea püsti
ja peab selles kuni lõpuni välja, on ütlemata õnnelik.
Sest sellise inimese jaoks, kes on ustavalt armunud Jumalasse,
on tasuks elu ja veel enam elu."
Kus kohas keset katsumusi ja proovilepanekuid see rõõm veel on?
Usun, et Jaaobus ise annab meile aimu sellest,
milline on Jumala eesmärk nende katsumuste ja raskustega
ning miks me võime neid kõiki lausa rõõmuks pidada.
Ühtlasi on seal samas salmis juttu ka neljast asjast,
mida kiusatustele vastupidamine kaasa toob.
Kuid salm 12 lisab,
et "õnnis on inimene, kes peab vastu kiusatuses,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad."
Mis on Jumala tahe nende suhtes, kes Teda armastavad?
Et sa oleksid õnnistatud, läbikatsutud, saaksid elu pärja
ja elaksid Tema tõotustes.
Tõotustes, mis kuuluvad neile, kes Teda armastavad.
Nii et kõik need katsumused ja proovilepanekud,
mis on otsekui aluseks su rõõmule,
on ka selleks, et võiksid elada Jumala õnnistustes
ja olla läbikatsutud.
Huvitav on see, et Piibel ei ütle,
et sa saad elukrooni siis, kui üks päev taevasse jõuad.
Osad inimesed arvavad, et kõik õnnistused tulevad vaid taevas.
Kuid Piibel ütleb hoopis,
et kui sind on läbikatsutud ehk siis kui oled oma proovid läbinud,
siis saad sa osa õnnistustest ja elu elu peale,
et elada Jumala poolt antud tõotustes.
See on see, milles peitub me rõõmu seeme.
Olgu siinkohal öeldud,
et rõõm ja õnnetunne on kaks väga eriasja.
Need pole üks ja sama asi.
Rõõm on vaimne omadus;
õnn aga emotsionaalne reageering millelegi.
Seetõttu võib õnnetunne olla ka väga kõikuv
sõltuvalt sellest, mis toimub.
Samas kui rõõm ei sõltu niivõrd sellest,
mis sinuga toimub, vaid mis sinu sees toimub.
See on vaimne omadus.
Nii et isegi, kui su elus pole tingimata põhjust õnnetundeks,
võid sa siiski kogeda rõõmutundes peituvad imelist väge.
Paulus kõneles makedoonlastele, kelle olukord oli lihtsalt kohutav.
2 Korintlastele 8:2 räägib nende rohketest katsumustest.
Nad läksid läbi väga pimedatest aegadest.
Sama salm mainib ka nende põhjatut vaesust.
Ehk siis rohked katsumused ja põhjatu vaesus.
Kuid millised iganes polnud ka nende olukorrad,
seal oli kaks asja, millest nad kunagi lahti ei lasknud:
oma rõõmust ja oma heldekäelisusest.
Rõõm oli see, mis kandis neid isegi keset kõige suuremat raskust;
isegi keset nende põhjatut vaesust.
Keset kõige pimedamaid ja raskemaid aegu.
Piiblis on öeldud:
"Rohked katsumused, millega neid on läbi proovitud,
on andnud neile ohtrasti rõõmu
ning nende põhjatu vaesus on kasvanud
siira headuse rohkeks rikkuseks."
Hetkel, mil kaotame silmist selle, mida Jumal on tegemas me eludes,
kipume esimeste asjadena kaotama ka oma rõõmu ja heldekäelisust.
Kuid Piibel ütleb, et pidage seda kõike lausa rõõmuks.
Mida? Erinevaid katsumusi.
Tead, mis? Saatanal pole ideedest kunagi puudus,
mis puutub sinu läbikatsumisse ja proovilepanekutesse.
Tundub, et alati on midagi, mis meid proovile paneb
ja meile tohutuid väljakutseid esitab.
Ja vahel on nii, et põrkame kokku ikka ja jälle selle sama testiga
ning läbimurret sellest ei paista kusagilt.
Meil on oluline mõista,
et iga proovilepaneku taga on oma eesmärk.
See on otsekui videomängudes,
kus tuleb ette erinevaid takistusi, katsumusi ja raskusi.
Kuid su eesmärk on neist kõigist läbi minna,
et tõusta siis järgmisele tasemele.
Selle kohta öeldakse:
"Kõrgemad tasemed, suuremad deemonid."
Ehk kui me arvame, et kui ometi need läbimurded tuleks,
ma saaks kätte oma õnnistused ja kõik mured oleks kui peoga pühitud,
siis arvakem veelkord!
Elus on erinevaid katsumusi,
kuid samas on nende kõigi taga põhjust rõõmustamiseks,
sest nad saadavad midagi korda me eludes.
Nad kõik toovad midagi esile me eludes.
13-aastaselt võisime pidada midagi kohutavalt pöördumatuks tragöödiaks,
otsekui maailma lõpuks,
kuid elus on kõik suhteline.
Samal ajal, kui sina kaotasid töö, kaotas Liibüas 21 kristlast oma pea.
Nii et alati on oluline hoida asju õiges perspektiivis.
Me näeme vahel asju nii suurtena oma elus...
Ei taha siinkohal kuidagi kahandada sinu katsumusi ja läbielamisi,
mis on kindlasti vägagi ehedad
ja osade jaoks ka väga valulikud.
Nii et kindlasti pole tegu asjadega, mida igakord kergelt võtta.
Kuid kui võimas see on, et Piibel ütleb,
et isegi keset neid raskusi, kannatusi ja katsumusi,
võime me siiski leida rõõmu.
See on ikka päris võimas, kui sellele mõelda.
Proovilepanekud on selles osas head, et nad on suurepärased paljastajad.
Nad näitavad meile, mis on meie sees.
Nad näitavad meile meie südame sisu.
Ehk siis katsumuste rõõmuks pidamine
toob meis midagi esile.
Las ma öelda siin midagi teie usu proovilepaneku kohta.
Esimene asi proovilepaneku juures on teada ja mitte kahelda!
Teada, et katsumusele vastupidamine toob esile kannatlikkuse.
Teada, et Jumal tegutseb mu eludes ja on tegemas midagi,
viies mind järgmisele tasemele.
Ta tahab õnnistada mind ja kroonida mind eluga.
Ta tahab, et läbiksin selle testi ja oleksin läbikatsutud,
et elada hiljem Tema tõotustes.
Paulus ütles veendunult, et ta teab, kellesse ta usub
ja et see keegi kannab ta läbi ning aitab püsima jääda.
Paulus ütles 2 Timoteose 1:12, et ta teab, et ta usub,
et ta on veendunud ja pühendunud.
Kui me lähme läbi elu kaheldes,
et Jumal üldse kõige toimuva osas midagi ette suudab võtta,
siis me ei leia ka iialgi rõõmu keset neid katsumusi.
Kui sa aga tead, et sa tead, et sa tead,
et Jumal saab olema ustav, nii nagu Ta seda varemgi on olnud
ja kasutab seda raskust, toomaks esile oma väge ja au,
siis see aitab sul ka keset raskust pidada kogu olukorda rõõmuks.
Teiseks, kust need raskused tulevad - Saatanalt või Jumalalt?
Kui Jaakobuse 1:2 räägib katsumustest ja kiusatustest,
siis Jaakobuse 1:12 räägib samuti kiusatustest.
Jumala Sõna põhjal on aga ilmne, et kiusatused ei lähtu Jumalast.
Nii et ma üldse ei kahtlegi, et on katsumusi, mis ei tule Jumalalt.
Vähk ei tule Jumalalt.
Ma ei usu ka, et vaesus tuleks Jumalalt.
Kõikvõimalikud haigused, hädad ja lahutused ei tule Jumalalt.
Jah, Jumal võib kasutada kõiki neid olukordi ja teebki seda,
kui me teeme koostööd Püha Vaimuga.
Nii et Jaakobus kasutab nii läbikatsumisi kui kiusatusi,
kirjeldamaks me olukordi.
Mõte on sama, aga rõhuasetus on teine.
Ehk siis tõesti - on ka aegu, kus Jumal laseb läbikatsumistel tulla,
et panna sind proovile ja viia sind uuele tasemele.
Ta tahab juhtida sind millegi uue sisse.
Nii et elu võib olla täis läbikatsumisi.
Küsimus vaid on, kas näed klaasi pooltäis või pooltühjana.
Põhjus, miks seda kõike nimetatakse sinu usu läbikatsumiseks, on selles,
et sul on usk, mis on väärt läbikatsumist.
Sest kui sul poleks usku, poleks ka midagi läbi katsuda.
Selle mõistmine viib sind juba järgmisele tasemele.
Sul on usk! Sest kuidas muidu seda proovile panna?
Nii et mõtle: "Mul on usk!"
Neljandaks: elu ise paneb me usu proovile.
Sel samal hetkel, mil sinust saab usklik,
leiad peagi, et su usk pannakse proovile,
sest elu ise on juba üks paras proovilepanek.
Mulle meeldib viies punkt.
Me ootame, et me läbikatsumised saaksid läbi.
Mu tädipoeg Aaron on piloot.
Pilootidega on nii,
et sa ei tee lihtsalt mingit testi ära ja ongi kõik.
Piloodid käivad iga 3 kuu tagant lennusimulaatoris,
mis näeb välja täpselt nagu päris lennuki kokpit
ning läbima uue testi,
tõestamaks, et nad oskavad jätkuvalt selle lennukiga lennata.
Põhjus on lihtne - inimeste elud on kaalul
ja seetõttu on piloodil tohutu vastutus.
Kui piloot sel testil läbi kukub, antakse talle veel üks võimalus.
Kui ta teisel katsel ka läbi kukub, peab ta minema vastava nõukogu ette
kes otsustab, kas piloot võib jätkata lendamist või mitte.
Kuna ka Jumalal on palju võrratuid asju varuks su jaoks
siis "kellele palju on antud, sellelt ka palju nõutakse!"
ütleb Luuka 12:48
"Ja kelle hoolde on jäetud palju, sellelt küsitakse veel rohkem."
Nii et põhjus, miks koged elus eritasemel erinevaid katsumusi,
on selles, et kõige selle jaoks, mis Jumalal on varuks sulle
läbi oma õnnistuste, elukrooni ja tõotuste,
tähendab seda, et pead elama oma elu läbikatsutuna.
Nii et piloodid teevad oma testi iga 3 kuu tagant.
Ja kui aus olla, siis mul on hea meel selle üle.
Seda enam, et tegu pole vastase lennufirmaga,
vaid meie endi lennufirmaga.
Meie aga arvame vahel, et Saatan on kõigi nende asjade taga.
Aga võib-olla ikka mitte?
Ehk on nende katsumuste taga hoopis Jumal,
kes tahab sinus ja su elus midagi korda saata,
püüdes olla kindel selles,
et kvalifitseerud selleks kõigeks, mis Tal sinu jaoks varuks on.
Kuuendaks: läbikatsumiste mõte on see, et sa läheks neist läbi.
Tegin mingi aeg tagasi endale mootorratturi load,
mis hõlmas endas 3-päevast kursust.
Esimene päev on üsna lihtne,
kus saad motikaga sõita vaid kinnisel territooriumil.
Järgmised 2 päeva on päris lahedad,
kuna kõik õppurid sõidavad rivis, oranžid vestid seljas.
See oli kohe nii lahe,
et otsustasin selle testi esimese korraga ära teha,
sest muidu oleksin pidanud selle "vesti sõidu" uuesti tegema.
Lõpuks aga tuleb läbida takistuskursus.
Esimene ülesanne on päris lihtne.
Pead ratta nina üles tõstma
ja siis mingi koonuse juurest vasakule keerama.
Ma olin aga nii pinges selle testi läbimise pärast,
et ratta nina üles tõstes, vajutasin samal ajal ka käsipidurit
ja ratas hakkas õhus vibama.
Instruktor küsis: "Brian, mida sa teed?"
ja ma vastasin: "Ma olen lihtsalt täiega närvis."
Tänu Jumala armule suutsin küll ka ülejäänud takistusraja läbida,
millele aitasid muidugi kaasa ka vankumatu meelekindlus ja südikus
Kuid katsumuste ja raskustega on sama teema -
sul pole mõtet neist lahti saamise osas pingutada.
Me võime ju pingutada olla paremad ja tublimad,
et neist katsumustest läbi minna,
kuid sa ei avalda sellega Jumalale mingit muljet.
Ta on sinust juba vaimustuses, sest Ta ise ju lõi su,
sa oled Tema looming.
Nii et Tema arm ja halastus on need,
mis annavad sulle võime elada oma elu Talle.
Nii et omas jõus pingutamine ei vii sind mitte kusagile
ega aita sind ka katsumustest läbi minemisel.
Mida usu läbikatsumine teeb? See toob esile midagi!
Me räägime ühest produktiivsest läbikatsumisest;
millestki, mis toob midagi värsket su ellu.
Usu läbikatsumine toob esile kannatlikkuse.
Tänu Jumalale, et see kannatlikkus ei tähenda mitte millegi tegemist,
vaid tähendab tegelikult vastupidavust.
Ja see on hoopis teine lugu.
Paljudel kristlastel on kui klaasist lõualuu -
korra paugu saavad ja nad on rajalt maas.
Elul aga on nii mõnigi pauk varuks su jaoks.
Ei taha siinkohal olla mõni tujurikkuja,
aga elul on paar pauku varuks su jaoks.
Nii et kui sul on klaasist lõualuud,
ei jõua sa kuidagi sellele tasemele, mis Jumalal on varuks su jaoks.
Seda siis selles osas, mis puudutab Tema ligiolu,
elu saamist elu peale, Tema õnnistusi ja tõotusi.
Seetõttu peame arendama endas vastupidavust.
Seetõttu võime kogeda ka rõõmu,
kui teame, et Jumal on tegemas midagi.
Kui elu sind rajalt maha võtab ja sa end uuesti jalule ei aja,
ei saa sa ka osa Jumala eesmärkidest ja tõotustest oma elu suhtes.
Nii et isegi, kui sind jalust niidetakse,
tuleb sul taas tõusta.
Jah, mind niidetakse jalust, kuid ma tõusen jälle!
Ja see on see põhjus, miks olen endiselt siin!
Nii et isegi, et sa koged raskusi ja läbikatsumisi,
võid sa kogeda rõõmu uutele tasemetele liikumisest.
Uued õnnistuste tasemed, uued võimaluste tasemed.
Jah, sa võid sealgi kogeda uusi proovilepanekuid,
kuid kui sa ei läbi praegusi katsumusi, ei pruugi sa sinna üldse jõudagi.
Ehk siis - milleks see kõik vajalik on?
Selleks, et võiksid olla täiuslik?
Ma ei tunne just eriti palju täiuslikke kristlasi,
nii et kui see oleks see mõõdupuu, oleksime omadega plindris.
Mida täiuslik üldse tähendab?
Kreekakeelne sõna "teleios" tähendab tegelikult küpsust.
Muide, vanus ei tähenda veel alati, et oled küps.
Küps tähendab seda, et sa ei lahvata ega tee rumalaid otsuseid.
Sa ei saa anda lapsele liiga palju vabadust,
kuna sa ei saa teda veel täiesti usaldada.
Kurb on see, et ka osad usklikud jäävadki kui lasteks,
ega saa kunagi küpseks või täiskasvanuks.
Nad pole eluetappides karastunud,
sest kui oleks, oleks nad ka valmis selleks, mis Jumalal on nende jaoks.
Paulus ütleb 1 Korintlastele 13:11
"Kui ma olin väeti laps, siis ma rääkisin nagu väeti laps,
mõtlesin nagu väeti laps, arutlesin nagu väeti laps.
Aga kui ma sain meheks, jätsin ma kõrvale väeti lapse kombed."
Kahjuks ongi nii,
et osadel täiskasvanutel on siiski lapsemeelne mõtlemine,
mis mõjutab nende arusaama nii iseendast, kui raskustest elus.
Nad tunnevad end alati ohvritena
tänu millelegi, mis juhtus nende lapsepõlves,
kuid mis mõjutab veel tänagi nende arusaamist, väljaütlemisi ja eluviisi.
Seetõttu Piibel ütlebki, et raskused tuleb läbida rõõmuga,
kuna see toob kaasa ühe küpsuse ja suhtumise ellu,
mis aitab jääda püsima kõige selle keskel, mida Jumal teeb.
"Et te oleks täiuslikud ja terviklikud."
Mida see terviklik tähendab?
Sisuliselt seda, et sul pole mingeid nõrkusi.
Tegeledes tipptasemel ükskõik, millise alaga
ja sind tabab korraga mõni nõrkus seal tipus olles,
siis su vastasel ei kulu just kaua, et saada teada, mis su nõrkus on.
Ja ükskõik, kui tubli sa ka muus osas poleks -
vaenlane sihib ikka ja alati su nõrka kohta.
Sama kehtib ka elus, mõistad sa?
Seetõttu peamegi olema terviklikud.
Sõna "terviklik" ei tähenda otseselt seda,
et sul on kõik täiega kontrolli all.
Küll aga tähendab see seda, et oled üldiselt terve ja terviklik.
Et sul on laias laastus kõik paigas.
Sõna "terviklik" kasutatakse ka loos,
kus Peetrus ja Johannes kohtasid templi väravas meest,
kes oli seal kerjanud 40 aastat.
Peetrus ütles: "Raha mul pole, kuid mul on Jeesuse nimi."
Apostlite teod 3:16 ütleb, et selles Jeesuse nimes
sai mees tugevaks ning saavutas täie tervise,
hüpates ja karates ning kiites Jumalat.
Ta sai teha midagi, mida polnud kunagi saanud teha,
ja minna sinna, kus ta polnud kunagi saanud käia.
Nii et kui ka sina läbid oma läbikatsumised
ja mõistad terviklikkuse tähendust...
Miks kaotavad mõned inimesed, kellel on kõik olemas - sh kuulsused,
oma elu 27-aastaselt tänu narkosõltuvusele?
Aga seetõttu, et nad polnud terved ja terviklikud
ja edukus lõi nad lihtsalt lõhki.
Seetõttu tahan julgustada sind nägema rõõmu iga katsumuse taga,
kuna kõigel, mida Jumal teeb, on oma põhjus.
Ta on loomas midagi, Ta on toimetamas millegi kallal.
Ta on toimetamas millegi kallal!
Lihtsalt selleks, et panna sind ootama?
Ei! Selleks, et kindlustada sulle küpsus, tervis ja terviklikkus
ja see, et sul poleks millestki puudus.
Rääkides millestki puudu olemisest,
siis selle sõna algne tähendus viitas alaväärsusele või ka hirmule.
Inimkond on täis hirmu ja alaväärsustunnet,
mistõttu see on üks suurimaid asju, mille peame ületama.
Läbi oma katsumuste tõused sa ühelt tasemelt teisele
ja neist kõigist läbi minnes pole sul lõpuks millestki puudus;
sa oled täielikult varustatud.
Ja see tähendab ka seda,
et sa ei pea millegi suhtes tundma hirmu.
Kui kuningas Taavet oli alles poisike,
läks ta oma vendadele sõjatandrile süüa viima.
Seal kohtas ta aga hiiglaslikku Koljatit,
kes kõiki hirmutas.
Taavet ütles: "Ma saan temaga hakkama!"
Kuningas Saul vastas:
"Kuule Taavet, sa oled ju alles poisike!"
Taavet aga ütles: "Olen võitnud nii lõvi kui ka karu;
olen läbinud kõik oma proovilepanekud
ja läbin ka selle nüüd.
Miks peaksin end selle katsumuse ees vähemana tundma?"
Seda kõike ajal, kui ta kaasmaalased tundsid tohutut hirmu.
Jumal on tegemas midagi!
Ameerikas juhtus nii, et turska ja üht teist head kala
tuli transportida ühest riigi otsast teise.
Ajaks, mil kaup kohale jõudis, polnud kalal enam head maitset.
Nii otsustati transportida kalu edaspidi elusana,
kuid see ei muutnud suurt palju - nende maitse polnud ikka hea.
Siis otsustati panna sinna kalade sekka üks haug,
kes tursa jaoks on röövkala.
See haug pidi hoidma tursad ärkvel ja valvel ning pidevas liikumises
nii et kui nad lõpuks sihtkohta jõudsid, oli nende maitse täiuslik.
Elus on samamoodi!
Kui meil poleks mingit vastuseisu ega "kiskjaid",
ei saaks me ehk ka kätte kõike seda, milleks Jumal meid on kutsunud.
Ta tahab, et elaksid õnnistatud ja läbikatsutud elu,
mis tõesti oleks elu!
Ta tahab, et elaksid Tema tõotustes,
mistõttu mis iganes katsumused sind ka ei tabaks,
pea neid lausa rõõmuks,
mõistes, et su usu proovilepanek saadab korda midagi
ja toob kõikväelise Jumala õnnistused ja tõotused su ellu.
Kui usud seda, ütle aamen!
Mu usk on nähtamatutes asjades
Tuues elu sinna, kus seda pole olnud
Kuulutab olematuid asju kui olevaid
Olen elav Sinus
Sa lood kõik uueks
Su armastus on muutumatu eile ja igavesti
Su lootus ei kao, halleluuja!
Taevad on avatud ja ma tean, et olen valitud
Olen elav Sinus, olen elav Sinus
Jumal, Sa taastad kõik oma nime auks
Olen elav Sinus, olen elav Sinus
Taevad on avatud ja ma tean, et olen valitud
Olen elav Sinus, olen elav Sinus
Jumal, Sa taastad kõik oma nime auks
Olen elav Sinus, olen elav Sinus
Sa lood kõik uueks
Su armastus on muutumatu eile ja igavesti
Hillsongi konverentsid on loodud selleks,
et aidata kohalikel kogudustel täita oma eesmärke.
See tähendab varustada kõiki usklikke, jüngreid,
jutlustajaid, õpetajaid ja kogudust tervikuna.
Nagu alati, oleme kaasanud parimad piibliõpetajad,
kuningriigi inspireerijad
ja loovad innovaatorid.
Kõlab päris irooniliselt, kas pole,
et Piibel käsib meil rõõmustada keset katsumusi.
Seetõttu ongi oluline mõista vahet õnnel, mis reageerib kõigele toimuvale
ja sõltub olukordadest ning rõõmul.
Üks puudutab meiega toimuvat ja teine meis toimuvat.
Rõõmustus keset katsumusi puudutab seda, mida Jumal teeb.
Iga katsumus on mõeldud selleks, et viia sind aste astelt edasi
Jumala tõotuste ja õnnistuste sisse su elu suhtes.
Usun siiralt, et Jumal tahab teha midagi inimeste eludes,
mistõttu sul pole pääsu raskuste, väljakutsete ja proovilepanekute eest.
Samas on äärmiselt oluline, milline on su suhtumine neis aegades.
Kahjuks on neid, kes pimeduse tunnil kaotavad oma elu igaveseks,
sest öö toobki kaasa pimeduse, segaduse ja ka hirmu.
Kui me aga otsustame hoida endas alal rõõmu,
toob see kaasa ka küpsuse, tervise, terviklikkuse ja selguse,
nii et suudame kanda ka õnnistusi, mis meid tabavad.
Meil pole siis millestki puudu
ja me saame kätte Jumala tõotuse ning elupärja.
Ta armastab sind ja on sinu poolt,
nii et ole õnnistatud, head nädala jätku ja näeme taas!
Tõlge: Anne-Ly Raukas